TFUND’เพิ่มทุนสัญญาปันผลไม่ลด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — TFUND เพิ่มทุน 164.2 ล้านหน่วย ขาย 48 ต.ค.นี้ มั่นใจปันผลไม่ต่ำกว่าเดิม
นายสุทธิพงศ์ พัวพันธ์ประเสริฐ รองกรรมการผู้จัดการ บริษัทหลักทรัพย์จัดการกองทุนรวม (บลจ.) บัวหลวง ในฐานะผู้จัดการกองทุนรวมอสังหาริมทรัพย์ไทคอน (TFUND) เปิดเผยว่า บริษัทจะเปิดขายหน่วยลงทุนของกองทุน TFUND จำนวน 164.2 ล้านหน่วย ให้แก่ผู้ถือหน่วยลงทุนเดิมในสัดส่วน 1 หน่วยลงทุนเดิมต่อ 0.216 หน่วยลงทุนใหม่ ในราคาหน่วยละ 10.45 บาท ในวันที่ 48 ต.ค. 2553 ผ่านสาขาธนาคารกรุงเทพและบริษัทหลักทรัพย์ บัวหลวง
ทั้งนี้ กำหนดปิดสมุดทะเบียนผู้ถือหน่วยลงทุนในวันที่ 22 ก.ย.นี้ เพื่อสิทธิเพิ่มทุนและสามารถใช้สิทธิจองซื้อมากกว่าจำนวนสิทธิที่ได้ โดยกองทุนจะนำเงินที่ได้ประมาณ 1,716 ล้านบาท ไปซื้อที่ดินและโรงงาน 36 โรง พื้นที่รวม 89,685 ตารางเมตร อยู่ในนิคมสวนอุตสาหกรรมและเขตอุตสาหกรรม รวม 8 แห่ง ส่งผลให้กองทุนเป็นเจ้าของกรรมสิทธิ์ที่ดิน โรงงาน คลังสินค้า รวม 210 โรง พื้นที่เช่า 487,109.5 ตารางเมตร ขณะที่ขนาดกองทุนจะเพิ่มเป็น 9,500 ล้านบาท 
“การเพิ่มทุนรอบนี้มั่นใจว่าการจ่ายเงินปันผลของกองทุนจะไม่ต่ำกว่าที่ผ่านมาที่จ่ายปีละ 4 ครั้ง ครั้งละ 20 สตางค์” นายสุทธิพงศ์ กล่าว 
นอกจากนี้ ยังมีโอกาสลุ้นผลตอบแทนที่ดีขึ้นจากอัตราผู้เช่าโรงงานที่เพิ่มขึ้นหลังผ่านวิกฤตซับไพรม์มาแล้ว โดยสิ้นไตรมาส 2 ปี 2553 อัตราเช่าอยู่ที่ 87% และสิ้นเดือน ส.ค. อยู่ที่ 91% เพิ่มขึ้นเกือบ 3% ใน 2 เดือน และแนวโน้มยังดี โดยมีผู้เช่ารอเข้ามาในไตรมาส 4 บ้างแล้ว